b'\n_START_ARTICLE_\nMednarodno letali\xc5\xa1\xc4\x8de Kansai\n_START_PARAGRAPH_\nMednarodno letali\xc5\xa1\xc4\x8de Kansai (japonsko: \xe9\x96\xa2\xe8\xa5\xbf\xe5\x9b\xbd\xe9\x9a\x9b\xe7\xa9\xba\xe6\xb8\xaf Kansai Kokusai K\xc5\xabk\xc5\x8d) (IATA: KIX,\xc2\xa0ICAO: RJBB) je mednarodno letali\xc5\xa1\xc4\x8de na umetnem zgrajenem otoku v zalivu Osaka. Letali\xc5\xa1\xc4\x8de velja za eno izmed \xc4\x8dudes modernega sveta in je bil en najdra\xc5\xbejih civilnih gradbenih projektov v zgodovini. Novo letali\xc5\xa1\xc4\x8de so zgradili, da bi razbremenili letali\xc5\xa1\xc4\x8de Osaka - Itami, ki se nahaja v gosto poseljenem obmo\xc4\x8dju in tako tudi zmanj\xc5\xa1ali hrup tamka\xc5\xa1njim prebivalcem. _NEWLINE_Gradnja se je za\xc4\x8dela leta 1987. Leta 1989 so dokon\xc4\x8dali vodno pregrado s 48000 betonskimi tetraedri. Potem so na morsko dno nanosili 30 metrov debelo plast zemlje in skal. Za to so potrebovali 80 milijonov kubi\xc4\x8dnih metrov materiala, ki so ga pridobili iz hribov ob obali. Pri tem je sodelovalo 80 transportnih ladij. Za gradnjo so potrebovali okrog 10 milijonov delovnih ur._NEWLINE_Na za\xc4\x8detku se je umetni otok hitro ugrezal, kar je povzro\xc4\x8dalo \xc5\xa1tevilne nev\xc5\xa1e\xc4\x8dnosti. Na sre\xc4\x8do se je pozneje ugrezanje precej upo\xc4\x8dasnilo. Leta 2003 so se odlo\xc4\x8dili za gradnjo dodatne steze, ki je bila dokon\xc4\x8dana leta 2007. _NEWLINE_Terminal 1 je zasnoval italijanski arhitekt Renzo Piano in je s 1,7 kilometri dol\xc5\xbeine eden najdalj\xc5\xa1ih na svetu. Zaradi dobrega na\xc4\x8drtovanja je brez po\xc5\xa1kodb prestal huj\xc5\xa1i potres z epicentrom 20 km stran in orkan s hitrostjo vetra 200 km/h. _NEWLINE_Letali\xc5\xa1\xc4\x8de so odprli 4. septembra 1994.  Pristajalne takse ne tem letali\xc5\xa1\xc4\x8du so druge najdra\xc5\xbeje na svetu, dra\xc5\xbeje je samo \xc5\xa1e tokijsko letali\xc5\xa1\xc4\x8de Narita. Pristajalna taksa npr. za Boeinga 747 je okrog 7500 USD, kar je odvrnilo nekaj letalskih dru\xc5\xbeb. Leta 2013 je bilo na letali\xc5\xa1\xc4\x8du 133.296 premikov letal oz. 18,1 milijona potnikov in 670 tiso\xc4\x8d ton prevo\xc5\xbeenega tovora._NEWLINE_Izku\xc5\xa1nje pri gradnji letali\xc5\xa1\xc4\x8da so pozneje uporabili na podobnem letali\xc5\xa1\xc4\x8du v Hong Kongu.'